Tento materiál slúži na zabezpečenie jednotného postupu pri obsadzovaní pracovných pozícií pedagogických zamestnancov a odborných zamestnancov v rámci implementácie národného projektu „Pomáhajúce profesie v edukácii detí a žiakov II“, ktorý realizuje Metodicko-pedagogické centrum.

**PRVÁ ČASŤ**

**Základné ustanovenia**

**Článok 1**

**Definícia pojmov**

1. Metodicko-pedagogické centrum (ďalej len „MPC“) je žiadateľom / prijímateľom národného projektu „Pomáhajúce profesie v edukácii detí a žiakov II“.
2. Projektová kancelária národného projektu „Pomáhajúce profesie v edukácii detí a žiakov“. (ďalej len „NP PoP II“) tento projekt realizuje.

**Článok 2**

**Úvodné ustanovenie**

1. NP PoP II v rámci implementácie NP vytvorí na projektových školách pracovné pozície: pedagogický asistent (ďalej len PA), asistent učiteľa pre žiakov so zdravotným postihnutím (ďalej len AUsZZ), školský psychológ, školský špeciálny pedagóg, sociálny pedagóg.

**DRUHÁ ČASŤ**

**Spoločné ustanovenia**

**Článok 3**

**Inkluzívny tím (školský psychológ, školský špeciálny pedagóg, sociálny pedagóg) pedagogický asistent a asistent učiteľa pre žiakov so ZZ v materských, základných, stredných školách**

1. V zmysle Zákona č. 138/2019 Z. z. o pedagogických zamestnancoch a odborných zamestnancoch sa pedagogický asistent/asistent učiteľa pre žiakov so ZZ podľa požiadaviek učiteľa podieľa na uskutočňovaní školského vzdelávacieho programu materskej školy, základnej a strednej školy najmä na utváraní rovnosti príležitostí vo výchove a vzdelávaní, na prekonávaní architektonických, informačných, jazykových, zdravotných, sociálnych alebo kultúrnych bariér.
2. Podľa Zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých ustanovení sú zadefinované ďalšie zložky systému výchovného poradenstva a prevencie patria výchovný poradca, kariérový poradca, školský psychológ, školský špeciálny pedagóg,liečebný pedagóg, sociálny pedagóg a koordinátor prevencie.Jednotlivé zložky systému výchovného poradenstva a prevencie dopĺňajú tím na podporu inkluzívneho modelu vzdelávania. Tím na podporu inkluzívneho modelu vzdelávania tvoria všetci pedagogickí a odborní zamestnanci školy. Ide o učiteľov na primárnom stupni a nižšom sekundárnom stupni vzdelávania, vychovávateľov, pedagogických asistentov a vedenie školy. Činnosť odborných zamestnancov bude zameraná na napĺňanie individuálnych edukačných potrieb žiakov s ťažkosťami v učení, problémami v správaní a prevenciu sociálno-patologických javov.
3. Základná škola, stredná škola a materská škola (ďalej len ZŠ, SŠ, MŠ) /v prípade MŠ bez právnej subjektivity jej zriaďovateľ/, vytvorí pracovné miesto pedagogického asistenta/asistenta učiteľa/inkluzívny tím na dobu určitú podľa pokynov projektovej kancelárie. **Pracovná zmluva môže byť uzatvorená aj na kratšie obdobie a následne predĺžená dodatkom k pracovnej zmluve**.
4. **Musí ísť o  novovytvorené pracovné miesto.** Overovanie novovytvoreného pracovného miesta bude uskutočnené na základe Štvrťročného výkazu o práci v školstve (MŠVVaŠ SR) 1-04. Do porovnania nebudú zahrnuté pracovné pozície PA vytvorené na základe dočasných podporných programov zamestnávania (vzhľadom na ich dočasný charakter – napr. ÚPSVaR).
5. Počet členov inkluzívneho tímu, pedagogických asistentov resp. asistentov učiteľa so ZZ, ktorých škola prijme do pracovného pomeru je určený na základe kľúčovania uvedeného v **Prílohe 1**
6. MPC poskytne v  Usmernení k refundácii ceny práce pedagogických a odborných zamestnancov v rámci implementácie NP PoP vzorovú náplň práce vychádzajúc z platnej legislatívy. MPC súčasne určí doklady a frekvenciu ich poskytnutia, ktoré sú potrebné pri refundácii mzdy a v prípade kontrol zo strany oprávnených inštitúcií.
7. Dátum uzatvorenia pracovného pomeru môže byť najskôr nasledujúci deň po nadobudnutí platnosti a účinnosti **Zmluvy o vzájomnej spolupráci pri implementácii projektových aktivít** (jej zverejnení na Centrálnom registri zmlúv). Termín Vám projektovou kanceláriou oznámený.
8. Odporúčaný postup pre výberové konania:
9. Zamestnávateľ je povinný informovať o voľných pracovných miestach

 pedagogických zamestnancov a odborných zamestnancov:

a)zverejnením informácie o voľnom pracovnom mieste na svojom webovom sídle, ak má webové sídlo,

b) zverejnením informácie o voľnom pracovnom mieste na webovom sídle zriaďovateľa, ak má zriaďovateľ webové sídlo,

c) odoslaním informácie o voľnom pracovnom mieste príslušnému orgánu miestnej štátnej správy v školstve na účely zverejnenia na jeho webovom sídle **a súčasne zverejní na webovom sídle MŠVVaŠ SR v sekcii voľné pracovné miesto (edujobs).**

 (B) Informácia podľa odseku A obsahuje najmä:

 a) názov a adresu zamestnávateľa,

 b) príslušnú kategóriu pedagogických zamestnancov alebo príslušnú kategóriu odborných zamestnancov,

 c) kvalifikačné predpoklady **(v zmysle Vyhlášky MŠVVaŠ 1/2020**

 **o kvalifikačných predpokladoch pedagogických a odborných zamestnancov) –**

 **účinná od 15.1.2020**

 d) zoznam požadovaných dokladov,

 e) iné požiadavky v súvislosti s obsadzovaným pracovným miestom.

1. **Predmetom refundácie môže byť len cena práce pedagogického asistenta/ asistenta učiteľa pre žiakov so ZZ a člena inkluzívneho tímu, ktorý spĺňa kvalifikačné predpoklady.**

**TRETIA ČASŤ**

**Záverečné ustanovenia**

**Článok 9**

1. Tento procesný postup je záväzný pre všetky materské, základné a stredné školy zapojené do NP PoP II.
2. Dodržanie tohto postupu je nevyhnutnou podmienkou pre refundáciu ceny práce.

 **Školy majú nárok obsadiť aj pozície členov inkluzívneho tímu aj pozície pedagogických asistentov, resp asistentov učiteľa !!!**

**Príloha 1:**

 **Ako počet žiakov školy sa uvádza údaj z Eduzberu po odpočítaní žiakov plniacich povinnú školskú dochádzku v zahraničí resp. žiakov, o ktorých škola nemá informácie. Tento údaj sa overuje vždy na začiatku každého školského roka.**

Kľúč pridelenia počtu PA pre základné a stredné školy:

* + - Škola do 180 žiakov – 1 úväzok pedagogického asistenta (PA)
		- 181 – 400 žiakov – 2 úväzky PA
		- 401 – 700 žiakov – 3 úväzky PA
		- 701 – 1000 žiakov – 4 úväzky PA
		- Nad 1000 žiakov – 5 úväzkov PA

Kľúč pridelenia počtu PA pre materské školy:

* + - Jednotriedna MŠ až trojtriedna MŠ – 1 úväzok PA
		- Štvortriedna a viactriedna MŠ – 2 úväzky PA

Kľúč pridelenia počtu členov inkluzívneho tímu (školský psychológ/školský špeciálny pedagóg/sociálny pedagóg) pre základné a stredné školy:

* Škola do 180 žiakov – 1 úväzok člena inkluzívneho tímu
* 181 – 400 žiakov – 1,5 úväzku člena inkluzívneho tímu
* 401 – 700 žiakov – 2 úväzky členovia inkluzívneho tímu
* 701 – 1000 žiakov – 3 úväzky členovia inkluzívneho tímu
* nad 1000 žiakov – 4 úväzky členovia inkluzívneho tímu

Kľúč pridelenia počtu členov inkluzívneho tímu (školský psychológ/špeciálny pedagóg/sociálny pedagóg) pre materské školy:

* jednotriedna MŠ až trojtriedna MŠ – 1 úväzok člena inkluzívneho tímu
* štvortriedna a viactriedna MŠ – 2 úväzky člena inkluzívneho tímu

Kľúč pridelenia počtu AU pre základné a stredné školy:

* + - škola do 100 žiakov – 1 úväzok AU
		- škola od 101 do 200 žiakov – 2 úväzky AU
		- škola od 201 do 300 žiakov – 3 úväzky AU
		- škola od 301 do 400 žiakov – 4 úväzky AU
		- škola od 401 do 700 žiakov – 5 úväzky AU
		- škola nad 701 žiakov – 6 úväzkov AU

Kľúč pridelenia počtu AU pre materské školy:

* + - Jednotriedna MŠ až trojtriedna MŠ – 1 úväzok AU
		- Štvortriedna a viactriedna MŠ – 2 úväzky AU

**Pracovnú pozíciu AU nie je dovolené kombinovať s pozíciou PA**

**V školách s vyšším počtom členov inkluzívneho tímu môže byť max. 1 úväzok školského psychológa.**

 **V školách s hraničným minimálnym počtom žiakov podľa prideleného kľúča**

 **odporúčame zvážiť dobu uzatvorenia pracovného pomeru z dôvodu plnenia podmienok na udržanie daného počtu pracovných miest počas celej doby implementácie projektu.**

**V prípade štvortriednych a viactriednych MŠ projektová kancelária odporúča zvážiť dobu uzatvorenia PZ z dôvodu plnenia podmienok na udržanie väčšieho počtu pracovných miest počas celej doby implementácie projektu.**

**Príloha 2:**

V zmysle tohto procesného postupu k obsadzovaniu pracovných pozícií pedagogických a odborných zamestnancov v materských, základných a stredných školách, musí byť jednoznačne preukázané, že ide o **novovytvorené pracovné miesta** nad rámec existujúcich miest v materských, základných, stredných školách a gymnáziách. Musí ísť o doplnkové financovanie novovytvorených miest k miestam financovaným zo štátneho rozpočtu. Vzhľadom na uvedené Vás prosíme o **zaslanie Štvrťročného výkazu o práci v školstve“ Škol (MŠVVaŠ SR) 1-04** **za 2.kvartál 2020 -** jedno vyhotovenie výkazu s podpisom a pečiatkou.

Ďalej je potrebné zaslať:

1)      Čestné prehlásenie štatutára/riaditeľa školy o celkovom počte žiakov ZŠ, SŠ/ veľkosti MŠ (príloha)   **do 10 dní po zverejnení zmluvy v CRZ**    v  2 vyhotoveniach

2)      Štatutárom školy potvrdený menný zoznam a veľkosť úväzku PA, AUsZZ / inkluzívneho tímu (príloha)  **do 10 dní po uzatvorení pracovných zmlúv  a pri každej zmene**  v    2 vyhotoveniach

3)      Zoznam všetkých PA, AUsZZ /inkluzívneho tímu v MŠ, ZŠ, SŠ (príloha) **do 10 dní po uzatvorení pracovných zmlúv**   v   2 vyhotoveniach

4)      ZŠ, SŠ aktuálny EDUzber za šk. r. 2020/2021  stav k 15.09.2020  **do 10 dní po zverejnení zmluvy v CRZ**  v 2 vyhotoveniach.

**Pre potrebu kľúčovania počtu PA/AUsZZ a inkluzívneho tímu sa z celkového počtu žiakov odpočítava počet žiakov, ktorí sa vzdelávajú mimo územia SR a počet žiakov, o ktorých škola nemá informácie;**